
Sutikti perimti Šiaulių miesto savivaldybės nuosavybėn valstybei nuosavybės teise priklausantį, šiuo metu AB „LTG Infra“ patikėjimo teise valdomą nekilnojamąjį turtą – pėsčiųjų viaduką (unikalus Nr. 4400-5743-7394). 

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 32 punktu, kuris nustato savivaldybės savarankiškąsias funkcijas – savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas. Taip pat vadovaujamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 5 punktu, kurie apibrėžia, kad savivaldybė turtą įgyja savivaldybės tarybos sutikimu, perimdama valstybės turtą savivaldybių savarankiškosioms funkcijoms įgyvendinti, o valstybei nuosavybės teise priklausantis turtas perduodamas savivaldybių nuosavybėn Vyriausybės nustatyta tvarka. 
Numatomos naujo teisinio reglamentavimo nuostatos. 
AB „LTG Infra“ yra įrengusi vieno lygio praėjimus tarp peronų, užtikrinančius keleivių patekimą į traukinius ne per viaduką, todėl šis statinys nebėra reikalingas geležinkelių transporto eismo saugai užtikrinti. AB „LTG Infra“, atsižvelgdama į Lietuvos Respublikos geležinkelių transporto kodekso 21 straipsnio 2 dalį, kuri apibrėžia, kad pėsčiųjų takų sankirtoje su geležinkelio keliu pervažas ar perėjas, suderinę su geležinkelių infrastruktūros valdytoju, viadukus ar tunelius įrengia ir prižiūri suinteresuoti fiziniai ar juridiniai asmenys iš savo lėšų, siūlo, kaip suinteresuotam asmeniui, spręsti dėl šio viaduko reikalingumo savivaldybės gyventojų poreikiams.
Tarybos sprendimo projektu siūloma sutikti perimti valstybei nuosavybės teise priklausantį ir šiuo metu AB „LTG Infra“ patikėjimo teise valdomą nekilnojamąjį turtą – pėsčiųjų viaduką (unikalus Nr. 4400-5743-7394) Šiaulių miesto gyventojų reikmėms, kad būtų užtikrintas saugus ir patogus pėsčiųjų susisiekimas tarp atskirų miesto dalių.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – Šiaulių miesto savivaldybė perims nuosavybėn valstybei nuosavybės teise priklausantį nekilnojamąjį turtą. 

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimui įgyvendinti lėšos nebus reikalingos.

Sprendimą inicijuoja Šiaulių miesto savivaldybės meras. Tiesioginis rengėjas – Turto valdymo skyriaus patarėja  Rima Petkienė, tel. 8 41 596 259.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

Sprendimo projekto antikorupcinis vertinimas nebuvo atliekamas, nes šis projektas nėra susijęs su atvejais, nurodytais Teisės aktų projektų antikorupcinio vertinimo taisyklėse.

